NETFLIX-SARJA
Fyysinen epävarmuuteni on vaikuttanut deittailuuni.
Tässä kokeilussa minua arvioidaan omana itsenäni fyysisen ulkomuodon sijaan.
Deittikokemukseni ovat surkeita.
Lähdin mukaan, koska etsin jotakuta,
joka rakastaa minua luonteeni takia, ei ulkonäköni. Toivon, että löydän hänet.
Saan tutustua ihmisen sydämeen ihan ensin.
Olen valmis avioliittoon, mutten ole kokenut tosirakkautta.
Olen sanonut "rakastan sinua" vain äidilleni.
Onpa täällä somaa.
Mitä kuuluu? -Ei kummempaa.
Voi pojat. -Tästä tämä lähtee.
Nyt tämä on todellista.
Olemme palanneet!
Tervetuloa. Olen Vanessa Lachey.
Ja minä olen tietenkin Nick Lachey. -Tietenkin.
Tervetuloa Onko rakkaus sokea? -ohjelmaan.
Tervetuloa ohjelmaan.
Onko deittailumaailma muuttunut teistä pinnalliseksi?
On.
Ulkonäkö on kaikki kaikessa. -Ei mitään syvällisempää.
Deittisovelluksissa miehet näkevät aasialaisen -
ja pitävät minua stereotyyppisen hiljaisena ja alistuvana.
Tavattaessa olenkin kovaääninen ja seurallinen.
Asiaa. -Olen urakeskeinen ja jääräpäinen.
Treffien lopussa kuulen, että olin erilainen kuin toinen odotti.
Mielenkiintoista. -Kyse on ulkonäöstä ja ensivaikutelmasta.
Vaalea tukka ja isot tissit. Hän on hauska.
Ei vaimoainesta. En saa edes tilaisuutta -
avautua ja olla oma itseni sekä haavoittuvainen.
Minulla on paljon annettavaa, mutten pääse siihen asti.
Eivätköhän kaikki halua olla rakastettuja omana itsenään. Myös miehet hakevat samaa.
Tämä kokeilu on nyt todistettu keino etsiä rakkautta.
Seuraavien 10 päivän aikana saatte viimein mahdollisuuden rakastua -
täysin sisimmän perusteella.
Hyvä juttu.
Ei ulkonäön, rodun, taustan tai tulojen takia.
Täällä ei ole mitään laitteita eikä häiriötekijöitä.
Olette vuorovaikutuksessa vain yksityisissä sopissanne.
Välissänne on ohut seinä.
Ette koskaan näe toisianne. -Tiedämme.
Kaikki päätökset ovat teidän. Valitsette, kenen kanssa haluatte viettää aikaa.
Kun löydätte jonkun, jonka kanssa haluatte viettää loppuikänne, kosikaa.
Jos toinen suostuu, näette morsiamenne ensi kertaa.
Neljää viikkoa myöhemmin vietetään häitä. Teidän on tehtävä elämänne tärkein päätös.
Tässä tämä käy jännäksi.
Sanotteko "tahdon" henkilölle, johon rakastuitte täällä…
Häntä näkemättä.
…vai tuhoaako tosielämä rakkauden ettekä tapaa tuota henkilöä enää koskaan?
Onko rakkaus todella sokea?
Hyvä luoja.
Jos olette valmiita elämänne rakkauteen… -Olemme.
…kävelkää noista ovista, koska sopit ovat nyt auki.
Auki! -Nyt mentiin.
Onnea matkaan. -Hakekaa itsellenne aviomies.
Oletko valmis? -Täysin valmis.
Tätä on odotettu kauan.
Oletko valmis? -Hyvä luoja.
Odotan innolla soppea, koska en ole päässyt ensitreffejä pidemmälle,
ilman että deitti sanoo harmaista hiuksistani. Siitä on tullut kompleksi.
Näiden soppien sisältä löytyy elämämme rakkaus.
Ulkonäöllä, painolla, värillä, etnisellä taustalla tai muulla ei ole väliä.
Vain luonne ratkaisee. Odotan innolla,
mitä soppien sisältä löytyy, koska haluan lähteä täältä aviomiehen kanssa.
Mitä kysyt ekana? -En vieläkään tiedä.
Menet vain suoraan sisään. Sama.
Tästä se alkaa.
Menoksi!
Bileet pystyyn.
Oletko ikinä ollut rakastunut? -Aloitetaan ihan ensin nimestä.
Hyvä luoja.
Kosketan kädelläni seinää. Näetkö sen? -En näe.
Oletko yhtä hermona? -Taivas.
Hei. -Tervetuloa soppeeni.
Tämä kokeilu kiinnostaa minua.
Minulla ei ole tissejä eikä pyllyä,
joten jos en laittaudu kunnolla, voin näyttää 13-vuotiaalta pojalta.
Haluan löytää elämänkumppanin. Kuvittelen hänet parhaana kaverinani.
Tämä olisi huikea tarina lapsillemme. "Tapasin isäsi sosiaalisessa kokeessa,
jossa tapailin samalla 14:ä muuta kundia."
"Siis mitä, äiti?"
Tervehdys. Mikä nimesi on? -Hei. Iyanna.
Entä omasi? -Iyanna, olen Jarrette.
Mistä olet kotoisin? -Atlantasta. Entä sinä?
Alaskan Anchoragesta.
Asun siellä tällä hetkellä. -Älä yritä huijata.
Mistä olet? -Chicagosta.
Liikaa pelejä. -Minulla riittää vitsejä.
Mikä olet ammatiltasi?
Sijaissynnyttäjäpalvelun ohjelmakoordinaattori.
Selvä. Haluatko lapsia? -Tietysti.
Haluan kaksi pienokaista. -Vähintään kaksi.
Neljäkään ei haittaisi riippuen rahatilanteesta…
Siis mitä? -…ja ajankäytöstä…
Hetkinen. Mitä sinä sanoit?
Sanoitko neljä? -Onko se liikaa?
Haluatko tyyliin puolet aloituskokoonpanosta?
Haluan ison perheen, koska vartuin itse ilman sellaista.
Ainoan lapsen asema oli aika yksinäinen. -Oletko läheinen äitisi kanssa?
En. Biologinen äitini kasvatti minua 9-vuotiaaksi,
mutta asetelma ei ollut siitä terveimmästä päästä.
Hän antoi minut serkulleen,
joka kasvatti minua 18-vuotiaaksi. Hän potki minut pois,
ja muutin kummivanhemmilleni, jotka adoptoivat minut 22-vuotiaana.
Sinulla on ollut rankka lapsuus. -Niin on.
Todennäköisyydet olivat minua vastaan. Ei minun pitäisi voida näin hyvin.
Tule tänne. Haluan halata sinua. -Ei tässä mitään.
Saakeli. Halaan sitten seinää.
Tulin etsimään vaimoa. Jotakuta, joka on sisimmässään hyvä ihminen.
Oli kiva tavata. Jutellaan taas. -Varmasti.
Koin viime vuonna jotain traumaattista.
Olin viikon verran tehohoidossa yksin.
Tunsin oloni täysin avuttomaksi, eikä minulla ollut naista rinnallani.
Tulin tähän kokeiluun,
koska yksi minulle tärkeimmistä asioista on aidon rakkauden löytäminen.
Haluan jonkun, joka on rinnallani myötä- ja vastamäessä. Siksi olen täällä.
Hei. -Mitä kuuluu?
Hyvää. Entä sinulle? -Hyvää. Kerro nimesi.
Olen Mallory. Mikä sinun nimesi on? -Hauska tavata. Olen Jarrette.
Kiva tavata. -Eri kirjoitusasu kuin Subwayn tyypillä.
Luojan kiitos. -Tai sillä koruliikkeellä.
Miten vietät vapaa-aikaasi?
Pelaan jalkapalloa, softballia ja koripalloa.
Entä sinä? -Käyn juoksemassa ja tanssimassa.
Sunnuntaisin käyn ystävien kanssa Bearsin matseissa.
Ehdottomasti.
Minulla on kaksi veljeä, joten olen läpikotaisin urheiluhullu.
Urheilusta pitäviä naisia on harvassa.
Tämä on mahtavaa. -Hieno juttu. Kiitos tuosta.
Sanooko kukaan sinua JerBeariksi? -Ei kukaan.
Olet vastedes JerBear.
Nykyään ei mietitä omia tunteita.
Ihmiset eivät pohdi kunnolla avioliittoa, lasten saamista tai tavoitteita.
Niitä keskusteluja vältellään kuin ruttoa.
Hei, olen Salvador.
Hauska tavata. Minä olen Mallory. -Mallory. Hienoa.
Kerro itsestäsi. Mistä olet kotoisin?
Isosta latinokuplasta. Texasin El Pasosta.
Sepä mukavaa.
Latinotaustani takia minua pidetään machona,
vaikka olen kaikkea muuta.
Uskon, että haavoittuvuus on tärkeä piirre. Tykkään itkeä.
Tunteet ja kyyneleet ovat vahvuutta.
Tämä prosessi kiinnitti huomioni,
koska en ole oikeasta maailmasta löytänyt ketään,
joka arvostaisi rakkauttani yhtä paljon kuin minä hänen.
Moni yllättyy siitä, että opiskelin collegessa myös oopperaa.
Mistä sinun perheesi on kotoisin? -Synnyin ja vartuin Etelä-Chicagossa.
Isäni on Meksikosta ja äitini Puolasta. -Vanhempani ovat Meksikosta.
Osaatko espanjaa? -Hiukan.
Piru vie. -Lopeta!
Kaksi kulttuuria, siis. -Perheeni on iso ja kovaääninen.
Olen neljästä sisaruksesta nuorin.
Iso ja kovaääninen perhe. Sukujuhlat ovat varmasti hauskoja.
Perhe on tärkeä. He ovat automaattisesti parhaita kavereita.
Ehdottomasti. -Olemme samaa mieltä tästä.
Perhe on minulle tärkeä. -Montako sisarusta sinulla on?
Minulla on kaksi siskoa ja isoveli. -Hienoa.
Olen keskimmäinen eli rauhanhieroja.
Eikös keskimmäinen ole ongelmalapsi?
Ei. Olen tosi rento ja sisältä pehmo.
Kuin Ferrero Rocher. -Tosi suloista.
Mutta pidän siitä.
Toivottavasti juttelemme vielä. -Toivon samaa.
Hyvä luoja.
En tietenkään näe häntä, joten tässä vaiheessa voin arvioida vain ääntä.
Salin ääni on mukavan sensuelli.
Hyvä luoja.
Mitä lempisunnuntaihisi kuuluu? -Aktiviteetteja ja kunnon brunssi.
Sama. -Odota, kun tapaat viini-Daniellen.
Sinulla on tosi mukava ääni. -Niinkö ajattelet?
Tietysti.
Minua pelotti tosi paljon.
Pelkäsin, että kaikki pitäisivät ääntäni epämiellyttävänä.
Eikä minulla ole muuta.
Mitä teet työksesi? -Hakkaan kipsilevyä.
Hyvä luoja.
Lisäksi minulla on monttupyörä. -Hyvä tavaton.
Näyttäisinpä J. Lolta.
Oma koti kullan kallis.
VAKUUTUSMYYJÄ
Pikkarit ovat taas kankkujen välissä.
Olen kiinteistöalalla. -Myytkö paljon?
Siinä ei varmaan onnistu, ellei ole viehättävä.
Pinnallisia ihmisiä on paljon.
Onko kysymykseni normaali?
Kaikki täytyy kysyä heti alkuun.
Just. Ei tässä ole kyse siitä.
Minulla on paljon Instagram-seuraajia.
Minulla on tietysti paljon ystäviä.
Hullun lailla.
Sopit sopivat minulle, koska työni takia -
autossani on kerralla 5 - 20 henkeä.
Oletko latino?
Olen. -Oletko?
Puoliksi latino.
Latinoviboja. -Hyvä luoja.
Tykkään ostaa tytöille vaatteita.
Mikä sinun kokosi on?
Mitä helvettiä?
Tykkäätkö treenaamisesta? -En innostu siitä.
Ihan tosi? -Tosi.
Tulen parhaiten toimeen treenaavien ihmisten kanssa.
Kerro ikäsi.
33 vuotta. -Deittailen yleensä nuorempia.
Kuinka vanha itse olet? -32.
Mikä nimesi on? -Deepti.
Olet siis intialainen. -Hitto. Mistä arvasit?
Minäkin olen.
Synnyin Intiassa ja muutin tänne kahdeksanvuotiaana.
Olen ollut vakavassa parisuhteessa vain blondien kanssa.
Niinkö? Selvä.
Kun muutin USA:han, näin kaksi asiaa ensi kertaa.
Lunta ja blondeja tyttöjä. Tunsin samoin molempia kohtaan.
Olin äimistynyt. Ei sille voi mitään, mistä tykkää.
Halusin sanoa tuon saman tien. Voit sitten…
Tehdä tiedolla mitä haluan. -Aivan.
Mikä sinun nimesi on? -Abhishek. Lempinimi Shake.
Etkö ole tapaillut intialaista tyttöä? -En.
Hassua. Minullakin on yleensä blondeja. -Niinkö?
Olen tapaillut vain valkoisia kundeja.
Olemme ruskeita, jotka tapailevat vain valkoisia.
Mitä teet työksesi? -Olen eläinlääkäri.
Aika ihanaa. -Olen myös house-DJ.
Tykkään musiikista.
Tykkäätkö istua musiikkifestareilla kundin harteilla?
Jaksatko nostaa minut harteillesi? -Jaksan, mutta olisiko se vaikeaa?
Tuo kuulostaa tosi pinnalliselta.
Shake ei ymmärrä, miten ohjelma toimii.
Tarkoitus on selvittää, millaisia muut ovat ihmisinä -
eikä kysellä, pystyykö toinen kantamaan minut. Vai mitä?
Keskustelu meni niin hyvin, etten tajunnut, missä olemme.
Ajantaju katosi. -Juuri niin.
Menikö hyvin? -Meni.
Miten meni? -Tosi hyvin. En halunnut lopettaa.
Tulimme kaikki tänne valmiina avioliittoon.
Kävin seitsemässä minuutissa keskusteluja,
joissa opin toisesta ihmisestä enemmän -
kuin parin kuukauden deittailusuhteen aikana.
Se on aika mieletöntä.
Tapasin hauskan kundin, mutten tiedä hänen nimeään. Hän on arvoitus.
Ehkä arvoitusmies ei ole se oikea, jos et muista mitään.
Teitkö oikeasti muistikirjaasi Excel-taulukon?
Käytän algoritmia. Daniellella ja minulla on sama brunssimaku. Odotan sitä innolla.
Arvelen, että kaikkien top-lista on samantyyppinen.
Porukasta erottuvat huomaa kyllä.
Eka päivä oli aikamoinen. Tunsin, etten tulisi toimeen Shaynen kanssa.
Minäkin pidin hänestä. -Olisin treffien jälkeen tosi ärsyyntynyt.
Ja sitten Shake. Hänestä tuli heti mieleen, ettei homma toimisi.
Nick tuntuu kivalta. Jarrette aika laillakin.
Hänellä oli miellyttävä ääni.
Kyle oli ehkä vähän ilkikurinen. Hänestä seuraa harmia.
Osan kanssa minulla ei synkannyt yhtään ja osan kanssa kunnolla.
Siihen väliin jäi jotain kymmenen, joista en osaa sanoa mitään.
He meistä tykkää He naimisiin tahtoo
Kiitos. -Ei kestä.
Nyt tekee kovasti mieli bagelia. -Mustikoita on kolme. Syö ne säästellen.
Poltin otsani suoristusraudalla.
Yritän peitellä jälkeä, mutta se ei onnistu millään.
Eiväthän kundit meitä näe, joten mitä järkeä?
Toinen päivä.
Olen käynyt usein nettitreffeillä.
Olen tavannut tosi outoja… Ei. Tuo on töykeästi sanottu.
Yhdellä tyypillä oli treffeillä farkkusortsit.
Hänen vaatemakunsa on erilainen. Oletin heti, ettei juttu onnistuisi -
erilaisen vaatemaun takia. Sellainen on todella typerä ajatus.
Se ei auta löytämään elämäni rakkautta. Mitä väliä hänen vaatemaullaan on?
Loppujen lopuksi tärkeintä on, että luonteemme sopivat yhteen.
Mutta farkkusortsit…
Hei, odottakaa minua.
Käänteentekevä hetki, jona minusta todella tuntui, että haluan naimisiin…
Seurasin isoisääni, joka hoitaa Alzheimerista kärsivää isoäitiäni.
Hän ei pysty liikkumaan eikä puhumaan. Kun näin sen ehdottoman rakkauden ja tuen,
ajattelin: "Tuota minä haluan." Haluan jonkun, joka rakastaa minua -
riippumatta terveydentilastani, heikkouksistani tai virheistäni.
En halua huomata 80-vuotiaana, että olen yksin enkä ole kokenut moista rakkautta.
Hei. -Terve. Shayne tässä.
Mitä kuuluu? -Hyvää. Entä sinulle?
Hyvää.
Kenen kanssa juttelen? -Natalien.
Natalie. Miten mukava yllätys. -Olen innoissani, että juttelemme.
Laitoin eilen muistiinpanoihin tähden nimesi viereen,
koska halusin jatkaa keskusteluamme.
Kappas vain.
Kanssasi on helppo jutella,
ja keskustelu soljui vaivattomasti. Pidän energiastasi.
Ihmisten energiat antavat minulle energiaa.
Kuulen äänensävystä, onko joku kiinnostunut.
Se kertoo luonteesta. -Ymmärrän täysin.
Kerro työstäsi. Olet siis konsultti. -Niin olen.
En halua kehua, mutta olen hyvä siinä. Sovin työhön taitojeni puolesta.
Voinko olla rehellinen? Kehu mielin määrin.
Se on viehättävintä, mitä tiedän.
Kerskuminen on täysin eri asia,
mutta sinun pitäisi olla ylpeä saavutuksistasi ja uskoa itseesi.
Se on seksikästä.
Sinulla on oma kiinteistönvälitysfirma.
Teet varmasti tätä enemmän, mutta työ- ja verkostoitumistilaisuuksissa -
minulla täytyy olla aviomies, joka hoitaa oman tonttinsa.
Oliko tuo outo sanoa? -Tämän päätteeksi voimme olla kihloissa.
En puhu edes poikaystävästä, vaan suoraan sulhasesta.
Hyppäämme seurustelun yli kihlaukseen. Olisit morsiameni.
Se, että saatan naida sinut tai jonkun muun…
Aikalisä. Keskitytäänpä nyt vain tähän yhteen tyyppiin.
Olet minulla ykkösenä, joten... -Niinkö? Sinäkin minulla.
Kappas vain.
Hyvä luoja.
Tää tyyppi on liekeissä
Mistä tykkäät Nataliessa? -Siitä, että hän pitää minusta.
Se auttaa asiaa.
Olen sanaseppo. Olin hänen suosikkinsa.
Jos minulle sanoo jotain tuollaista, egoni nousee kattoon.
Suoraan. -Tajuan.
Nautin energiasta, jota saan ihmisiltä. En voi istua päivää tietokoneen ääressä.
Jotkut näistä tyypeistä ovat hyviä siinä, mutta minä kaipaan ihmisten energiaa.
Mahtava olo.
En uskonut, että itsetuntoni voi enää kohota, mutta niin kävi. Se oli vitsi!
Viimeiset pari vuotta deittailumaailmassa… Porukka luulee ilkeilyä flirttailuksi.
Tyttö sanoi heti ovesta astuttuani, että olen Shayne.
Äänesi on omalaatuinen. -Kuulostat Beetlejuicelta.
Sanoitko minua tosiaan Beetlejuiceksi? Aikamoinen pala nieltäväksi.
Olen kunnon pelle. Hyväksyn sen ja tajuan sen.
Samaan aikaan olen kiltti ja suhtaudun elämään ja itseeni intohimoisesti.
Minussa on paljon enemmän kuin voisi luulla.
Toivottavasti tytötkin näkevät sen.
Terve. Kenen kanssa juttelen?
Onko siellä Shayne? -Oletko Shayne?
Mistä oikein tiesit?
Kenen kanssa puhun? -Olen Shaina.
Hei, Shaina.
Oletko sinä Shayne? -Olen. Onko se noin selvää?
On. -Miksi ihmeessä?
Äänesi tunnistaa. -Niin kaikki väittävät.
Olet ainoa, jonka äänen tunnistan saman tien.
Mahtavaa, että tunnistit minut heti.
Fyysinen vetovoima on tärkeä asia, mutta kun toisen kanssa luo henkisen yhteyden,
vetovoima syntyy itsestään. Sanokaa mitä sanotte.
Oli toinen sitten seiska tai vitonen,
jos hän on hauska, henkisesti viehättävä -
ja hyväsydäminen, hänestä tulee myös fyysisesti viehättävä.
Hän ei ole enää vitonen.
Itse asiassa miesten keskimitta on 170 senttiä.
Tiesittekö sen? Enkä minä halua kymppiä.
En halua, että kaikki muut jahtaavat miestäni.
Kysykää keltä tahansa naiselta. Viisastumme iän myötä.
Kysymys. -Anna tulla.
Mitä haluat vaimosta? -Itsetuntoa.
Hänen pitää olla varma itsestään. -Ehdottomasti.
Olen hyvä puhumaan tunteistani toista kohtaan. Kaikilla on epävarmuutensa,
mutta jos silloin tällöin kuulee olevansa loistava, päivä on pelastettu.
Minun kanssani se ei ole ongelma.
Hienoa. -Olen aidosti kunnon kannustaja.
Vaikka se onkin outoa.
"Muru, takalistosi näyttää hyvältä!" -Tuollaisella on hyvä yllättää.
Se on tärkeää. -Kohteliaisuudet tuntuvat olevan harvassa.
Pidän niistä. -Etenkin läheisten kesken.
Moni olettaa, että saan luonteeni takia kohteliaisuuksia yhtä mittaa,
mutta todellisuus on jotain aivan muuta.
Eikö ole älytöntä? Olen samaa mieltä. -Uskon niin.
Kohteliaisuuksia ei jaeta enää. -Ei niin.
Jos sanoisin sinulle ihan yllättäen, että silmiesi väri on aivan ihana…
Sydämeni sulaisi. -Jonkun mielestä se olisi karmivaa.
Ei minun mielestäni. -Monen tytön mielestä on.
Etsin ihmisistä hyvää ja kerron hyvät puolet suoraan.
Se on tosi hienoa.
Oletko leikkisä? -Hyvin leikkisä.
Huomasin sen. Se on tärkeää.
Olet dynaaminen, mikä on hyvä asia. -Olen… Kuuntele.
Suustani saattaa tulla ihan mitä tahansa. -Se on hyvä asia.
Tämä on ollut loistava keskustelu. -Niin on.
Juuri nyt tykkään Shaynesta.
En tiedä, miltä hän näyttää, mutta hän vaikuttaa isolta nallekarhulta.
Hänellä on selvästi hyvä sydän,
ja entä Shayne ja Shaina? Vähänkö söpöä!
Kusessa ollaan.
Millaisia suutelijoita olette? Olen kieli mahaan asti -tyyppiä.
Minä taas olen kieli kitakielekkeeseen.
Kerro seksivietistäsi. Miten usein?
Menit suoraan asiaan. -Totta.
Osaatko hieroa? -Tosi hyvin.
Tykkään seksistä kännissä ja krapulassa. Kaikki käy.
Ihanko totta?
Hyvä luoja.
En tajua, miksi olen krapulassa tosi kiimainen.
Sama juttu. -Lähden perääsi.
Nyt puhut asiaa. -Selvä.
Tykkään todella yhdestä tyypistä. Pelkään, että muut vaikuttavat häneen,
koska tosi moni tykkää minusta.
Tosi moni. En tiedä.
Minulla on paljon ystäviä.
Osa on vakavassa parisuhteessa,
ja osa tapailee useita ihmisiä. Minun on vaikea ymmärtää,
ettei kaltaisellani tytöllä ole poikaystävää, vakipanoa -
tai edes jotakuta, kelle jutulla. Olen todellinen saalis.
Tykkään Nickistä paljon, mutta yksi toinenkin tyttö on kiinnostunut hänestä.
Oliko tytön nimi Holly vai Molly?
Danielle. -Kyllä se taisi olla Holly.
Holly se oli.
Tai Dolly tai Molly.
Hän kertoi, että Nick oli sanonut hänen olevan ykkösenä toisen tytön kanssa.
Uskon, että minä olen se toinen tyttö. Olen vähän helpottunut,
koska en usko, että hänestä on minulle vastusta.
Mitä tarkoitat? Ei Nick näe sinua.
Hän tietää sen kyllä.
Aloin heti jauhaa paskaa kaikista. Niin ei saisi kai tehdä.
Se on varmaan väärin. En saisi kertoa teille, että teen niin.
Heippa. Onnea matkaan.
Hei. -Nick täällä. Kuka siellä?
Trisha. -Hei, Trisha.
Miksi te kaikki olette ihan intona minusta?
Tuntuu, että te kaikki jahtaatte minua.
Älä sano muille tuosta. -En sano.
En kerro mitään näiden soppien ulkopuolelle.
Hyvä. Mitä teet yleensä viikonloppuisin? -Lauantait vietän kavereiden kanssa.
Pidän joogasta. -Haluaisin jonkun, joka treenaa kanssani.
Minulla on paljon Insta-seuraajia. He näkevät, miten rankasti treenaan,
ja joskus tuntuu, että tytöt tai ihmiset yleensä pitävät määriä vähän pelottavina.
He eivät usko pysyvänsä perässä. En tiedä.
Millaista tyttöä etsit?
Tärkeintä on loppujen lopuksi se, että jos haluan nähdä jotakuta joka päivä,
meidän pitää voida myös vain istua sohvalla.
Kiva kuulla.
En pidä deittisovelluksista tai deittailusta yleensä,
koska ne luovat illuusion loputtomista vaihtoehdoista.
En jostain syystä käytä nettisovelluksia.
Mikset?
Käyn treffeillä ihmisten kanssa, joita en tunne lainkaan.
En halua tuhlata aikaa ja kaloreitani.
Aikaa ja kaloreitani. Niin itsekästä kuin se onkin.
Saakeli.
Yritän olla kuvittelematta ketään mielessäni,
koska haluan selvittää, voisinko viettää kyseisen ihmisen kanssa loppuikäni -
tai onko kyseessä joku, jonka kanssa viihtyisin.
Minun täytyy löytää joku, joka on molempia.
Olen saavuttanut paljon sellaista, mitä olen halunnutkin.
Olen perheeni ensimmäinen collegen käynyt. Minulla on ura ja asunto.
Enää puuttuu ihminen, jonka kanssa jakaa tuo kaikki.
Se on tärkeä syy osallistumiseeni.
Miten menee?
Voi jukra.
Kuka se onnenpekka on?
Olin nuori tyttö. Varmaan kuudesluokkalainen.
Näin koulumatkalla pojan, josta tykkäsin ja jonka kanssa flirttailin.
Kuulin, kuinka hän sanoi: "Tuo tyttö on lihava."
Se on aika outoa. Tapauksesta on kauan ja olin tosi nuori…
Ovi auki!
…mutta nyt pelkään joka kanssakäymisessä,
että käsivarsiani tai mahaani päivitellään.
Näen yhä peilissä sen lihavan pikkutytön.
Onnea matkaan.
Siksi on mukava nähdä, pidetäänkö minusta omana itsenäni.
Toivon, että minua pidetään kauniina huolimatta siitä, paljonko ehkä painan.
Kuka siellä? -Nick.
Hei. -Miten siellä menee?
Mitä mietit? -Juuri nyt sinua. Tietysti.
Odotan aina keskusteluitamme, mutta sitten mietin, että unohdat vain minut.
Miksi ihmeessä?
Pelkään, että kaikki muut deittisi menevät paremmin.
Analysoin liikaa asioita. -Kerro lisää.
Suvussani on erottu aina.
En ole nähnyt yhtäkään parisuhdetta, joka on onnistunut. Pelkään sitä,
että seuraan sukuni jalanjälkiä. Ovatko sinun vanhempasi yhdessä?
He erosivat, kun olin viisivuotias. -Niinkö?
Lähes jokainen läheltä seuraamani parisuhde on päättynyt eroon.
Olin aiemmin suhteessa mieheen, joka sai oloni epävarmaksi.
Tapailin miestä, joka aina maatessamme sängyllä -
selasi puhelintaan ja katseli naisia, jotka olivat erilaisia kuin minä.
Jukra.
En saanut sitä mielestäni.
Olin nuorena paljon painavampi.
Laihduin reilut 30 kiloa.
30 kiloa!
En halunnut edes kertoa sinulle siitä.
En tykkää puhua siitä, etteivät ihmiset ajattele: "Mitä jos hän lihoo takaisin?"
Se on jatkuva epävarmuuden aihe.
Minäkin olin vähän pulska lapsena.
Niinkö? -Sitten collegessa…
Silloin aloin innostua terveysjutuista ja treenaamisesta.
En ole mikään salihirmu. Minulla on hoikanpuoleinen isäkroppa.
Isäkroppa on kiva.
Nick ei näe minua. Hän ei tiedä, painanko vieläkin 90 kiloa.
Hänen täytyy vain rakastaa minua omana itsenäni tietämättä kokoani.
Hän ei tiedä, olenko yhä ylipainoinen. Hän tietää vain, että olen ollut sitä.
Se, että joku saa minut kertomaan tuon tarinan näin lyhyessä ajassa,
kertoo, miten rento ja mukava olo minulla on hänen kanssaan.
Tiedän.
Tarvitset puolison, joka on paras ystäväsi.
Aivan. Tärkeintä on varmistaa,
että hänen kanssaan haluaa olla joka hetki.
Osassa parisuhteitani puoliso on ollut paras kaverini ja osassa ei.
Siksi en suhtaudu asiaan yhtä intohimoisesti kuin moni muu.
Ei se vain aina mene niin. -Totta.
Hyvä luoja.
Haluaisin olla vieressäsi.
Tiedän. Tykkään kosketella,
ja minulla on juuri nyt vaikeaa, kun en pääse koskemaan sinua.
Ymmärrän.
Huomaan, että silittelen sohvaa.
Ruokaa? -Se kielii rakkaudesta.
Montako teet vielä? -Neljä jäljellä.
Polte tuntuu. -Kylkilankkuja.
Teemmekö ne tuijottaen toisiamme silmiin? -Emme. Suu tukkoon.
Sinä et työskentele yritysmaailmassa. Sinulla on firma.
Tuntuu, että yritysmaailmassa työskentelevät on aivopesty.
He puhuvat kuin TED Talkissa.
Tuo on täysin totta. -En tykkää.
Ajattelutapa on tosi kapea.
Yritysmaailmassa aivot ohjelmoidaan siihen,
että koko ajan pitäisi luennoida.
Tuota on paljon täällä.
Siksi olen tosi tietoinen ilmiöstä.
Lähdin ohjelmaan, koska ihmiset ovat materialisteja.
Minut on torjuttu aiemmin,
koska minulla ei ole hienoa valkokaulustyöpaikkaa.
Olen rakennustyöntekijä. Vähän karski.
Asiaa. -Mennään.
Uskon, että oikea nainen rakastuu minuun,
koska ymmärtää typerää huumoriani ja tyhmiä vitsejäni.
Ja sen, etten tarvitse hienoja tavaroita.
Hei. -Hei, muru.
Shaina. -Sanot nimeni ihanasti.
Sanot nimeni tosi hyvin.
Sinulla on ehkä paras ääni täällä. -Älä valehtele.
Sinun kanssasi se on vaivatonta. -Oletpa suloinen.
Mitä kuuluu? -Leikkasin sormeen. Verta tuli paljon.
Olisit liimannut sen pikaliimalla. -Tuo on muuten ihan tosijuttu.
Arvaa, keneltä kuulin. Isältäni.
"Isältäni." -Pilkkaatko sinä minua? Tykkään siitä.
"Isältäni."
En huijaa. Isäni on rakennusurakoitsija. Veljeni ovat hänellä töissä.
Tunnet siis lajini. -Pilailetko? Te teette tosi paljon töitä.
Kunnioitan sitä. Alamme lähentyä.
Entä oma lajini? Pidät minua karskina.
Todellakin. -En ole sitä.
Olen hoivaajatyyppiä. -Pidän siitä puolesta sinussa.
Tässä on hyvä skenaario. Olen ulkohommissa pakkasessa.
Sinua odottaa lämmin ateria. Menemme sohvalle ja hieron jalkojasi.
Todella suloista. Ihan itkettää.
Oletko vanha sielu?
Täysin. Isäni takia. -Sama juttu. Onko hän innoittajasi?
Ei. Äitini on. Hän on maailman paras ihminen.
Tunnen samoin äitiäni kohtaan. -He siis tekivät jotain oikein kohdallasi.
Sama sinun kohdallasi. -Niin.
Oletko valmis avioliittoon? -Todellakin.
Olen ollut kerran kihloissa.
Lyhyestä virsi kaunis, Jumala sanoi "ei".
Mitä tuo tarkoittaa?
Hän oli oikeasti todella kontrolloiva.
Hullun kontrolloiva. Purimme kihlauksen 40 päivää ennen häitä.
Se oli elämäni hulluinta aikaa, mutta aikuistuin paljon.
Olet varmaan onnellisempi sen takia nyt. -Tunnen oloni vapaaksi.
Tiedän, kuka olen ja mitä haluan. -Ja sitten tapasit minut.
Naulan kantaan. -Kappas vain.
Tällä hetkellä Kyle ja Shane ovat kärjessä.
Kyle on nokkela. Ehkä hauskimpia tapaamiani kundeja.
Shaynessa taas on energiaa, joka vetää puoleensa.
Menoksi.
Uskon, että meillä on yhteinen visio avioliitosta.
Shaina. -Hei, Shayne.
Mitä kuuluu? -Hyvää.
Shainan energia täsmää omaani ja innostaa minua. Hän ei tuomitse minua.
Arvostan sitä, koska joudun usein pulaan suuren suuni takia.
Eilen keskustelu oli hauska ja kevyt, mutta tänään haluan puhua syvällisemmin.
Antaa mennä. -Haluatko sitä?
Sinä haluat. -Niinpä.
Haluan päästä syvälle mietteisiisi.
Kuulostaa kiehtovalta. -Olen intensiivinen tyyppi.
Mahtavaa.
Mitä sinulla on päälläsi. Kerro yksityiskohdat.
Minulla on korkokengät,
somat lenkkiverkkarit ja napapaita.
Napapaidat ovat parhaita. -Ovatko? Niin minustakin.
Ne kiusoittelevat juuri tarpeeksi, mutta… -Aivan. Mahtavaa. Kysymys.
Anna tulla. -Tykkäätkö pussailusta?
Tykkään. Olen hyvin seksuaalinen.
Ihannetilanne olisi joka päivä.
Viidesti päivässä… -Tuo oli aiempi vastaukseni.
Kenelle? Hyvänen aika. -Ei. Hän kysyi minulta.
Ei, kulta. Hän kysyi minulta, ja olin ihan: "Jos totta puhutaan…"
Jaksan vaikka koko päivän, jos toinen vain kestää.
Olet hulvaton.
Olen se tyyppi, joka… Olemme ravintolassa.
"Mennään paneskelemaan vessaan." Ulkojutut ovat mahtavia.
En tiedä, pysytkö perässä. Pelkään sitä. -Älä aliarvioi minua. Et arvaakaan.
Voitko kertoa lisää, vai passitatko minut sänkyyn näkemään unia…
Saat nähdä unia. -Epäreilua.
Tämä seinä täytyy saada pois.
Tapailen kahta ihmistä, ja tunteet alkavat kehittyä.
Shainan kanssa on hauskaa ja seksikästä flirttiä.
Oikeaa tunteiden vuoristorataa.
Natalien kanssa tunteet ovat enemmän pinnalla.
Välimme ovat leikkisät, mutta mukana on myös vakavuutta tasapainottamassa niitä.
Uskotko olevasi valmis avioliittoon?
Mietin sitä koko ajan, koska isäni kuoli muutama kuukausi sitten.
Jestas. Tosi kamalaa. Otan osaa.
En muista viimeistä keskusteluani hänen kanssaan, joten sitä oli -
vaikea prosessoida, mutta se sai minut tajuamaan, että elämä on lyhyt -
ja että haluan juuri tätä. Olen valmis sitoutumaan johonkuhun.
Haluan, että äiti näkee hääni ja saa lastenlapsia. On mukana siinä kaikessa.
Etsin puolisoa, joka haastaa minut ja tekee minusta paremman ihmisen.
Kun katselen veljeäni ja hänen morsiantaan,
haluan tuntea samaa euforiaa, jonka toisen elättäminen ja rinnalla kulkeminen tuo.
Se on tärkeää.
En malta odottaa, että saan sen. -Kiva kuulla. Olen samoilla linjoilla.
Rehellisyytesi vahvistaa sen, että yhteytemme on aito ja hyvä.
Jukra. Sekoilen sanoissani.
Ei se haittaa.
Äänessäsi on myös jotain,
mitä en saa määriteltyä. Tämä vain tuntuu tosi hyvältä.
Muistikirjani keskellä on sydän, jossa lukee sinun nimesi.
Merkitsin sen ykköseksi.
Kanssasi on kiva jutella. Tiedät sen jo.
Tällaisina hetkinä tunnen, että kohtalo on pelissä.
Onko siinä järkeä? -Tästä kaikki alkaa. On.
Minä… -Tajuan oikein hyvin.
Olen onneni kukkuloilla. Hymyilen koko ajan.
Ponnussani on ylimääräisiä askelia.
Ei se noin mene.
Kaikki tuntuu oikealta.
Hän tuo elämääni asioita, joiden en tiennyt puuttuvan.
Alan oksettaa itseänikin. Kuka oikein olen?
Jumalalla oli suunnitelma. -Eli kaikki on erinomaisesti.
Niin. Hän on se oikea.
Kappas vain. -Minulla oli kaikki kuusi.
Se oli tässä.
Shayne on valittuni. Olen tosi onnellinen.
Minulla on pakkomielle hänestä. -Mitä tapahtui?
Olen miettinyt häntä koko ajan,
ja nyt hän vahvisti tunteeni. Nyt se tapahtuu.
Söpöä!
Hän kirjoitti nimeni muistikirjansa kanteen,
ja hän on puhunut muille, että valitsee minut.
Odota. Mikä hänen sukunimensä on? -En tiedä.
Kaikki deittailevat kaikkia, mutta Shaynen pitää kertoa, missä mennään.
Tiedän. -Tuleva rouva Shane.
Kutsun teidät kaikki häihin.
Sinä kuulemma käytännössä kosit tänään. -Mitä?
Natalieta.
Oletko sitoutunut yhteen naiseen jo nyt?
Puhun suoraan.
Haluan jatkaa juttelua kanssasi ja tutustua sinuun paremmin.
Prosessoin kaikkea. Siksi olen hiljaa.
Tässähän on kyse siitä, että hommat katsotaan loppuun asti.
Oli miten oli.
Mitä sinulla on päälläsi? -Soma yhteensopiva setti.
Korkeavyötäröiset sortsit ja napapaita sekä iso flanellipaita.
Tosi seksikästä.
Saanko lainata flanellipaitojasi?
Saat. Mutta makkariin.
Tietysti.
Hyvä luoja.
Joko juot alkoholia? -En. En halunnut juoda yksin.
Kuka pölli samppanjan?
Ehkä syön aamiaisburriton. Otatko sinä? -Saanko puolet?
Puran sen aamiaisburriton.
Tämä kokeilu on älytön, ja tunteeni ovat vahvat tosi pian.
En ole koskaan ollut kenenkään kanssa, johon luottaisin täysin joka tavalla.
Jokainen tunti Nickin kanssa on täyttynyt juttelusta ja tutustumisesta.
Tuntuu, että olemme tunteneet koko ikämme, vaikka tapasimme pari päivää sitten.
Minulla on poikaystävä enkä tiedä, miltä hän näyttää. Se on outoa.
Hän on puolen metrin päässä.
Sinulla on nainen täällä. Pallo on sinulla.
Tiedän ja teen siirtoni. Päätin kaksi päivää sitten valita Daniellen.
Olen täysillä mukana -
ja aion kertoa sen hänelle.
Pidä hauskaa!
Daniellen seurassa olen rauhallinen ja tyytyväinen.
Välillämme on vahva yhteys, joka on monin tavoin ainutlaatuinen.
Uskon, että syynä on keskittyminen toisiimme.
Olemme viettäneet tuntikausia tutustuen toisiimme.
Tällainen veisi oikeassa maailmassa jopa vuosia.
Torit ovat ihania. -Niin ovat.
Jukra. Mennään yhdessä. -Kaksin on paljon kivempaa kuin yksin.
Paljon kivempaa. Se on tehtävälistalla.
Meidän pitää mennä myös pyöräretkelle. -Niin pitää.
Jos joku tuntee jotain, tunnen saman.
Sama juttu. Tapailin yhtä naista viitisen vuotta sitten,
ja hän piti empatiakykyäni heikkoutena.
Aika myrkyllinen ajattelutapa. -Todellakin.
Minä pidän empaattisista ihmisistä. -Samoin.
Pystyn samaistumaan heihin ihan eri tavalla kuin valtaosaan ihmisistä.
Sinuun pätee varmaan sama. -Ehdottomasti.
Minulla on paljon erilaisia ystäväryhmiä.
Ehkä se on osasyy. -Hassua. Minulla on sama juttu.
Puhuimmeko jo lapsista?
Haluan lapsia, mutta ensin pitää pystyä matkustelemaan…
Ja viettää aikaa yhdessä. Sitten voimme keskittyä perheeseen.
En halua määrittää aikaa. Kyllä sen tuntee, kun on valmis.
Olen samaa mieltä.
Ajattelin sinua eilen paljon.
En saanut sinua mielestäni illalla.
Olen tasan samanlainen.
Taidamme olla tilanteessa, jossa tiedämme toistemme mietteet.
Se on outoa. Olen nähnyt monta suhdetta,
ja jotain pitää aina sattua. Mietin, mitä pahaa pian tapahtuu.
Itken liian helposti. Olen tunteellinen. -Ei se haittaa. Voisinpa halata sinua.
Tiedän. Itken tosi helposti.
Ilosta ja surusta.
Kiukusta. Sellainen minä olen. -Ei haittaa. Pidän siitä.
Olet herkkä. Ole oma itsesi. Pidän sinusta.
Haluan, että teet näin. Avasitko Ring Popin?
En. -Avaa se.
Toivottavasti koko on oikea.
Pane se nimettömääsi. Kuvittele, että se on princess-hiottu.
Olen tosi onnellinen.
Teet minusta onnellisemman kuin olen koskaan ollut.
En ole koskaan ollut suhteessa,
missä en ole ollut varautunut tai tuntenut minulle tyypillistä ahdistusta.
Se on tosi outoa.
En pysty uskomaan tätä, koska… En tiedä. Tuntuu, että tämä on toimintatapa.
Sotken asiat luomalla olemattomia skenaarioita, kuten etten ansaitse sinua.
Lopeta. Älä ikinä ajattele noin. Meistä tulee kumppaneita. Teemme tämän yhdessä.
Me kaksi.
Minusta hän on upean rohkea jakaessaan epävarmuuksiaan.
Luotan häneen täysin. En pelkää kertoa hänelle mitään.
Minun täytyy tavallaan tottua, enkä ole koskaan tuntenut vastaavaa.
Yhteytemme tuntuu niin vahvalta,
etten voi kuvitella elämää ilman häntä,
emmekä ole edes nähneet toisiamme.
Se on todella älytöntä. Tosi huimaa.
Mitä kuuluu?
Hyvää. Entä sinulle? -Tosi hyvä fiilis.
Lahjasi ovat täällä. -Tiedän.
Kun tapasimme ensi kerran, energiasi kiehtoi minua.
Kun sitten tutustuimme paremmin -
ja kuulin tarinasi sekä sen, mikä tekee sinusta sellaisen kuin olet -
ja miksi ajattelet sekä tunnet niin kuin teet,
tunsin yhteyden,
jollaista en ole tainnut tuntea koskaan aiemmin.
Puhuimme taustoistamme.
Meillä ei ole ollut ihanneavioliiton mallia.
Puhuimme myös siitä, miten voimme kirjoittaa oman tarinamme.
Jos voisit nyt avata lahjasi…
Tarinamme alkaa tästä.
Olemme tavanneet tässä sopessa näkemättä toisiamme,
mutta tästä tarinamme alkaa. Kirja on muuten tyhjä.
Täytämme sen niillä muistoilla ja seikkailuilla, joita avioliitto voi olla.
Olen polvillani.
Voi ei.
Kysyn sinulta, suostutko vaimokseni.
Suostun.
Halaan nyt seinää. Hyvä luoja. -Haluan tosi kovasti halata sinua.
Juuri niin. Minä kirjaimellisesti… Seiso seinää vasten ja halaa takaisin.
Alan itkeä.
En malta odottaa avioliittoa. -Tiedän.
Olen onnellinen. Olen aidosti rakastunut ja uskon hänenkin olevan.
Kokeilun myötä uskon, että näin oli tarkoitettu. Tämä alkaa muistuttaa satua.
Kun tietää, miten voin ahdistua -
ja miten rauhallinen ja onnellinen oloni on ollut tänään…
Olin täysin huoleton ja odotin vain innolla tapaamista.
En ole ikinä tuntenut moista missään suhteessa tai tilanteessa.
Ei sellaista vain ole ollut. Olen ihminen,
joka epäilee jatkuvasti itseään ja sitä, miksi joku haluaisi olla kanssani.
Nyt se on turhaa, koska tiedän syyn. -Varmistan, että tiedät sen aina.
En yleensä luota ihmisten puheisiin,
mutta luotan täysin kaikkeen, mitä sinä sanot.
Haluan tosi kovasti nähdä sinut. -Se on vaikeaa. Pakko halata jotain.
Rakastan sinua. -Minäkin sinua.
Olemme kihloissa. -Tämä on mahtavaa, kulta.
Rakastan sinua. -Samat sanat.
Tiedän.
Katsokaa, miten söpö tämä on. -Oletko sinä kihloissa?
Hyvä luoja, kihloissa.
Aina kun puhun Shaynelle, olen itsevarma ja todella onnellinen.
Vaistoni sanoo,
että vietämme loppuikämme yhdessä.
Tunnen, että hän on se oikea.
Kenelle juttelen? -En tiedä. Arvaa.
Ei. Se… Shaina. Aivan.
Mitä? -Sitä toivoinkin.
Mitä sinulla on päälläsi?
Hei, Shaina. Lopeta.
Natalie tässä.
Niin tietysti.
Anteeksi.
Oletko kunnossa?
Onko kaikki hyvin?
Pidätkö minua nyt mulkkuna?
Siis…
Minusta on aika outoa, jos pidät minua mulkkuna. Ei pahalla.
Juttelet sinäkin muiden kanssa. Vai mitä?
Hei! -Täällä ollaan. Mietin vain.
Miksi? -Minulla on huijattu olo.
Ihan tosi?
Tavallaan. -Miksi?
Jos haluat keskittyä myös muihin,
älä puhu siitä, mitä teemme Chicagossa, tai sellaisista. Älä puhu sellaisia.
Olen täysin rehellinen. Yritän pitää mieleni avoinna kaikkien suhteen -
näissä keskusteluissa. En halua pahoittaa mieltäsi,
mutta tulin etsimään itselleni vaimoa.
Annan tälle kaikkeni. Olen hyvin intohimoinen ihminen.
Haluan puhua muiden kanssa.
Loukkaannuin, koska olen kertonut suoraan voimakkaista tunteistani sinua kohtaan.
Sinulla on tunteita häntä kohtaan, eikä se haittaa.
Älä vain huijaa. Ole rehellinen… -En huijaa sinua.
Nimesi on muistikirjani kannessa sydämen kera.
Olet ykkösvalintani. Sinun täytyy tietää se.
Olen täällä oikeista syistä… -En epäile sitä.
Älä silti jauha paskaa.
Tämä on täysin epäreilua.
Voinko puhua loppuun? -Minut on pantu tähän tilanteeseen…
Tämä kokemus ei ole normaali.
Miksi minua soimataan siitä?
Tämä kokemus on juuri tällainen.
En halua sinun tuntevan, että sinua soimataan. En tee niin.
Yritän vain ymmärtää sinua.
En halua sinun olevan vihainen tai turhautunut.
Olen tosi turhautunut. Miten paljon vakuutteluja kaipaat?
Yritän selvittää, onko tämä sinusta menossa mihinkään.
Jos tämä pieni takaisku on sinusta iso juttu, joka muuttaa kaiken,
ehkä olemme erehtyneet siitä, mitä välillämme on.
Koko tilanne alkaa riittää minulle.
Lähden täältä nyt. Minun ei kannata olla täällä pidempään.
Perkele.
Mitä tapahtui?
En halua olla täällä enää.
Natalie, oletko kunnossa? -En ole.
Kaikki hyvin. Ei tässä mitään.
Häivyn täältä.
Olen valinnut Daniellen vaimokseni. En ole nähnyt häntä koskaan ennen.
Olen sokissa. En olisi arvannut tätä muutama päivä sitten, mutta tässä ollaan.
Kaikki haluavat, että heitä rakastetaan sisimmän takia.
Olen kiitollinen tästä kokemuksesta, koska löysin ihmisen, joka rakastaa minua.
En epäile sitä hetkeäkään.
Rakastan varmasti Nickiä juuri sellaisena kuin hän on.
Tunnen hänet, ja hän tuntee minut paremmin kuin kukaan.
Danielle valitsi minut kumppanikseen, puolisokseen -
ja aviomiehekseen koko loppuiäksi.
En usko, että mikään on saanut minua nöyremmäksi tai tyytyväisemmäksi.
En usko, että olen kokenut tällaista yhteyttä tai rakkautta kenenkään kanssa.
Hän on ehkä maailman loistavin ihminen.
Olen yrittänyt kuvitella Nickin sellaiseksi, etten pidä hänestä.
Kuvittelin hänet puolimetriseksi ja 2,5-metriseksi.
150-kiloiseksi ja 25-kiloiseksi.
Kuvittelin hänet kaikissa fyysisissä muodoissa.
Hyvä, etten kuvitellut häntä siniseksi seinäksi,
koska sitä olen tuijottanut, kun puhumme.
Tunnen jo nyt olevani maailman onnekkain tyttö.
En voi olla tuntematta vetoa häneen.
Suutelisin häntä, vaikka hän olisi hampaaton.
Pelkäsin tänne tullessani,
että joku näkisi minut ensi kertaa enkä ylittäisi odotuksia ulkonäöllisesti.
Olen niin varma yhteydestäni Nickiin, etten oikeastaan pelkää sitä enää.
Hän on hyvä ihminen ja hyvä puoliso minulle.
Hän näkee sisimpäni ja pitää minua kauniina kaikesta huolimatta.
Silti haluaisin olla kaunis elämäni rakkauden silmissä.
Älytöntä. Olen kananlihalla.
"Älä katso sääriäni. Kaikki karvat ovat pystyssä."
Tekstitys: Miia Mattila